49
О Яково бахталисарэл лэ шавэн
1 О Яково акхардя пэстерэ шавэн тай пхэндя:
— Стидэнпэ мандэ, тай мэ роспхэнава, со авэла тумэнца майдур. 2 Стидэнпэ тай ашунэн, лэ Яковостерэ шавэ, ашунэн тумарэ дадэс лэ Израилёс.
3 Рувимо, ту сан мэрно англуно, мэрно зор,
англуно шаво катар мэрно муршано зор,
англуно андэ патив, англуно па зор.
4 Ту парудёс, сар о паи,
бутэр на авэса англуно,
пала кода со ту сутян пэ терэ дадэско тхан
тай римосардян мэрни патив.
5 О Симеоно тай о Левиё сынэ пхрала:
лэндерэ шуря — марди лэ холяко.
6 Тэ на авэл мэрно ди екхэтанэ лэндерэ гында,
тэ на пашував, кай вонэ стидэнпэ.
Вонэ умардэ лэ муршэн андэ пэстери холи,
сар камлэ, шындэ гурувэн.
7 Дав амрая лэндери холи,
пала кода со вой фартэ бари,
лэндери холи,
пала кода со вой фартэ зорали.
Мэ розшава лэн машкара лэ Яковостерэ бэяцэ
тай розшувидава лэн андо Израилё.
8 Иуда, терэ пхрала наисарэна тут.
Теро васт авэла пэ кор терэ ворогонэнди,
э шавэ терэ дадэсти лэна тэ тэлён тути.
9 Ту сан тэрно лево, Иуда,
ту рисайвэс лэ астаримаса, мэрно шаво.
Сар о лево гэтосарэлпэ тэ хутилэл,
тай сар э львица пашлёл пэ пхув,
ко камэла тэ здаравэл лэс?
10 О дэсто лэ тхагарэнго на жалатар лэ Иудастар,
тай лэсти бэяцэ ся время лэна тэ ритярэн о тхагаримос,
жыпокэ на авэл Кодва*,
касти тэлёна саворэ народуря.
11 Вов припхандэла пэстери ослица каринг э виноградно лоза,
пэстерэ ослёнкос — каринг о майлашо виноградно кашт.
Вов халавэла пэстери йида андо чехыри,
о вуряимос пэско — андо виноградно рат.
12 Лэсти якха авэна маймэлахнэ лэ чехырестар,
ай лэсти данда — майпарнэ лэ тхудэстар.
13 О Завулоно авэла тэ жувэл паша баро паи,
Вов авэла о тхан, каринг авэн э баркэ.
Лэстерэ пхуя процырдэнапэ жы каринг о Сидоно.
14 О Исахаро — зорало осло,
саво пашлёл машкара дуй пхарэ гонэ.
15 Кала вов дикхля, сар лашо лэско тхан тэ отчиёл
тай сави лащи лэсти пхув,
вов бандярэла пэстерэ пхикэ тэла паримос
тай авэла копэли.
16 О Дано лэла тэ сындосарэл пэско народо,
сар екх анда лэ Израилёсти порода.
17 О Дано авэла сап ригатар катар о дром,
сар сап пэ стэшка.
Вов дэндалэл лэ грастэс пала пэрно,
кадя со пратамари пэрэла пэ пхув.
18 О РАЙ, Тутар аштярав мэ фиримос!
19 Лэ Гадос лэна тэ опчёрэн,
ай вов лэла тэ чёрэл лэндар палпалэ.
20 Кай о Асиро авэла пхэрди мисяля хамата,
вов лэла тэ дэл лашэ хамата, савэ хан э тхагара.
21 О Нефалимо — сар лань, савя вяшадэ аврял,
тай сави анэл шукарнэ бэятонэн.
22 О Иосифо — сар виноградно лоза,
сави анэл бут виноградо
пхэрдо виноградо паша паи,
касти веткэ ваздэнпэ упрэ.
23 Вырыцымаса хукэнас пэр лэстэ лэ лукоса,
вонэ холяса мукэнас андэ лэстэ стрелуря.
24 Ай лэско луко ашэласпэ састо.
О зор лэстерэ вастэнго —
о зорало Дэл лэ Яковоско,
о алав лэ Пастухоско,
о Баруно Плай лэ Израилёско,
25 о Дэл терэ дадэско, Саво дэл зор тути.
О Саворэзорэско Дэл бахталисарэла тут,
дэла тути бахталимос упрал нэбостар,
и бахталимос ла пхуятар,
тай бахталимос лэ йилэстар тай лэ колинэндар.
26 Терэ дадэсти бахталима исы майбарэ,
сар э бахталима лэ пуранэ плаенго,
сар о мищимос, савэ дэн э пуранэ плая.
Тэ авэн вонэ саворэ по шэро лэ Иосифоско,
по чикат кай о тхагар машкара пэстерэ пхрала.
27 О Вениамино сыно бокхало рув,
тэсара вов хал, со астардя,
пэ рят ростхол, со заля.
28 Акэ савэ дэшудуй породэ лэ Израилёсти, тай акэ, со пхэндя лэнди лэнго дад, кала бахталисардя лэн тай дэлас саворэнди пэско бахталимос.
Лэ Яковоско мэримос
29 О Яково пхэндя лэнди:
— Мэ жавтар каринг мэрнэ мулэ папуря. Прахон ман паша мэрнэ дада андэ пещера, сави пэ мал лэ хетеёсти лэ Эфроности, 30 андэ пещера пэ мал Махпела паша Мамрэ андо Ханаано, сави о Авраамо тиндя екхтханэ ла маляса, сар прахомаско тхан кай о хетеё Эфроно. 31 Котэ сас прахомэ о Авраамо тай лэсти ромни э Сарра, котэ сас прахомэ о Исаако тай лэсти ромни э Ревэка, тай котэ мэ прахосардэм ла Лия. 32 Э мал тай э пещера, сави саслэ тиндэ кай э хетея.
33 Кала о Яково парашыля тэ дэл дума лэ шавэнца, вов вазгля пэсти пэрнэ по тхан, пхурдя тай жалтар каринг пэсти мулэ папуря.
* 49:10 Пэ пхур. евр. шыб пхэнэлпэ: «жыпокэ на авэл Шыло».